CELEX: 62011TA0043
Language: da
Date: 2015-12-16 00:00:00
Title: Sag T-43/11: Rettens dom af 16. december 2015 — Singapore Airlines og Singapore Airlines Cargo mod Kommissionen (Konkurrence — karteller — det europæiske marked for luftfragt — aftaler og samordnet praksis vedrørende flere aspekter af priser for luftfragtydelser (indførelse af brændstoftillæg og sikkerhedstillæg, nægtelse af at betale en kommission af tillæggene) — artikel 101 TEUF, EØS-aftalens artikel 53 og artikel 8 i aftalen mellem Det Europæiske Fællesskab og Det Schweiziske Forbund om luftfart — begrundelsespligt)

8.2.2016   
            
            
               DA
            
            
               Den Europæiske Unions Tidende
            
            
               C 48/35
            
         Rettens dom af 16. december 2015 — Singapore Airlines og Singapore Airlines Cargo mod Kommissionen
   (Sag T-43/11) (1)
   
   ((Konkurrence - karteller - det europæiske marked for luftfragt - aftaler og samordnet praksis vedrørende flere aspekter af priser for luftfragtydelser (indførelse af brændstoftillæg og sikkerhedstillæg, nægtelse af at betale en kommission af tillæggene) - artikel 101 TEUF, EØS-aftalens artikel 53 og artikel 8 i aftalen mellem Det Europæiske Fællesskab og Det Schweiziske Forbund om luftfart - begrundelsespligt))
   (2016/C 048/39)
   Processprog: engelsk
   
      Parter
   
   
      Sagsøger: Singapore Airlines Ltd (Singapore, Singapore) og Singapore Airlines Cargo Pte Ltd (Singapore) (først ved solicitors J. Kallaugher og J. Poitras, samt advokaterne J. Ruiz Calzado og É. Barbier de La Serre, dernæst ved J. Kallaugher, J. Poitras og J. Ruiz Calzado)
   
      Sagsøgt: Europa-Kommissionen (først ved S. Noë, N. von Lingen og J. Bourke, som befuldmægtigede, dernæst ved S. Noë, N. von Lingen og A. Dawes, som befuldmægtigede, bistået af barrister C. Brown)
   
      Intervenient til støtte for sagsøgte: Rådet for Den Europæiske Union (ved F. Florindo Gijón og M. Simm, som befuldmægtigede)
   
      Sagens genstand
   
   Påstand om annullation af Kommissionens afgørelse K(2010) 7694 endelig af 9. november 2010 vedrørende en procedure i henhold til artikel 101 TEUF, artikel 53 i EØS-aftalen og artikel 8 i aftalen mellem Det Europæiske Fællesskab og Det Schweiziske Forbund om luftfart (sag COMP/39258 — Luftfragt), for så vidt som den vedrører sagsøgerne, og subsidiært annullation eller nedsættelse af den bøde, som sagsøgerne er blevet pålagt.
   
      Konklusion
   
   
               1)
            
            
               Kommissionens afgørelse K(2010) 7694 endelig af 9. november 2010 vedrørende en procedure i henhold til artikel 101 TEUF, artikel 53 i EØS-aftalen og artikel 8 i aftalen mellem Det Europæiske Fællesskab og Det Schweiziske Forbund om luftfart (sag COMP/39258 — Luftfragt) annulleres, i det omfang den vedrører Singapore Airlines Ltd og Singapore Airlines Cargo Pte Ltd.
            
         
               2)
            
            
               Europa-Kommissionen bærer sine egne omkostninger og betaler de af Singapore Airlines og Singapore Airlines Cargo Pte afholdte omkostninger.
            
         
               3)
            
            
               Rådet for Den Europæiske Union bærer sine egne omkostninger.
            
         
      (1)  EUT C 89 af 19.3.2011.